**Steffen Baumgart** (s. 5. tammikuuta 1972) on saksalainen jalkapallovalmentaja ja entinen hyökkääjä. Helmikuusta 2024 lähtien hän on toiminut Hamburger SV:n päävalmentajana.

Ura pelaajana
-------------

Baumgart aloitti jalkapallouransa SG Dynamo Schwerinissä vuonna 1988. Saksojen jälleenyhdistymisen jälkeen Baumgart siirtyi SpVg Aurichiin, jota edusti Saksan amatöörisarjoissa kolmen vuoden ajan. Hän siirtyi ammattilaiseksi vuonna 1994 liityttyään Hansa Rostockiin. Lukuun ottamatta VfL Wolfsburgissa viettämäänsä kautta 1998/99, Baumgart edusti Rostockia vuoteen 2002 saakka pelaten yli 180 ottelua Bundesliigassa. Kaudeksi 2002/03 Baumgart siirtyi Union Berlinin paitaan ja vietti seuraavat kautensa 2. Bundesligasa. Kahden Union-kauden jälkeen hän siirtyi Energie Cottbusiin, jonka kanssa juhli nousua Bundesliigaan kauden 2005/06 jälkeen. Baumgart lopetti ammattilaisuransa FC Magdeburgissa kauden 2007/08 jälkeen. Hän pelasi Magdeburg-sopimuksensa jälkeen vielä amatööritasolla.

Ura valmentajana
----------------

Baumgart aloitti valmennusuransa Germania Schöneichen apuvalmentajana pelaten seurassa itseksin kaudella 2008/09. Huhtikuun alussa 2009 Baumgart siirtyi 1. FC Magdeburgin päävalmentajaksi. Baumgartin johdolla seura sijoittui kauden 2008/09 päätteeksi Regionalligassa neljänneksi, eikä nousu 3. Ligaan onnistunut. Hän sai potkut maaliskuussa 2010.

Tammikuussa 2012 Baumgart palasi Hansa Rostockiin, kun hänestä tuli seuran apuvalmentaja. Baumgart toimi Hansan apuvalmentajana kauden 2012/13 loppuun saakka. Tammikuussa 2014 hänestä tuli SSV Köpenick Oberspreen päävalmentaja ja hän luotsasi seuraa kauden 2014/15 loppuun saakka, kunnes siirtyi Berliner AK:n päävalmentajaksi. Seura erotti Baumgartin syyskuussa 2016.

Huhtikuussa 2017 Baumgartista tuli Paderborn 07:n päävalmentaja. Baumgart onnistui pelastamaan seuran putoamiselta 3. Ligassa ja jatkoi valmentajan kaudella 2017/18. Hän luotsasi seuran toiseksi ja joukkue nousi kaudeksi 2018/19 2. Bundesliigan. Paderbornin hyvät peliesitykset jatkuivat Baumgartin johdolla myös sarjatasoa korkeammalla ja kausi päättyi 2. Bundesliigan hopeasijaan. Paderborn nousi sijoituksen myötä Bundesliigaan. Kausi 2019/20 oli Paderbornille vaikea ja lopulta seura putosi kauden päätteeksi takaisin 2. Bundesliigaan. Hän jatkoi seuran valmentajana sopimuskautensa loppuun ja jätti Paderbornin kesällä 2021.

Kesällä 2021 Baumgart aloitti kaksivuotisella sopimuksella Bundesliiga-joukkue FC Kölnin päävalmentajana. Baumgartin johdolla Köln pelasi kaudella 2021/22 hyvin ja sijoittui liigassa seitsemänneksi. Kaudella 2022/23 joukkue pelasi eurokentillä Konferenssiliigaa ja sijoittui Bundesliigan keskikastiin sijalle 11. Kausi 2023/24 alkoi heikosti ja syyskauden aikana joukkue juuttui putoamiskamppailuun. Joulutauolle mentäessä seurajohto ja Baumgart purkivat sopimuksensa.

Helmikuussa 2024 Baumgartista tuli 2. Bundesliigassa pelanneen Hamburger SV:n päävalmentaja.

Lähteet
-------

1. 1 2 3  Profil Transfermarkt. Viitattu 2.7.2019. (englanniksi)
2. 1 2  Steffen Baumgart Fussballdaten.de. Viitattu 2.7.2019. (saksaksi)
3. ↑  Steffen Baumgart verpflichtet Die Fans. Viitattu 2.7.2019. (saksaksi)
4. ↑  Steffen Baumgart kickt für SV Woltersdorf SV 1919 Woltersdorf. Viitattu 2.7.2019. (saksaksi)
5. ↑  Steffen Baumgart neuer Trainer des 1. FC Magdeburg (Arkistoitu – Internet Archive) FC Magdeburg. Viitattu 2.7.2019. (saksaksi)
6. ↑  Trainer Baumgart in Magdeburg entlassen Rp-Online. Viitattu 2.7.2019. (saksaksi)
7. ↑  Baumgart: Gespielt werden kann später Bild. Viitattu 2.7.2019. (saksaksi)
8. ↑  Baumgart wird Trainer beim Berliner AK Kicker. Viitattu 2.7.2019. (saksaksi)
9. ↑  Berliner AK und Cheftrainer Steffen Baumgart trennen sich (Arkistoitu – Internet Archive) BAK07. Viitattu 2.7.2019. (saksaksi)
10. ↑  Steffen Baumgart soll den Klassenerhalt schaffen SCP07. Viitattu 2.7.2019. (saksaksi)
11. ↑  Paderborn feiert den Aufstieg Zeit Online. Viitattu 2.7.2019. (saksaksi)
12. ↑  Bundesliga-Abstieg besiegelt: Paderborns Achterbahnfahrt geht weiter Kicker. Viitattu 8.5.2022. (saksaksi)
13. ↑  Klare Entscheidung SC Paderborn. Viitattu 8.5.2022. (saksaksi)
14. ↑  Official | FC Köln appoint Steffen Baumgart as head coach OneFootball. Viitattu 8.5.202. (englanniksi)
15. ↑  FC and Steffen Baumgart go their separate ways FC Köln. Viitattu 9.1.2024. (englanniksi)
16. ↑  HSV appoint Steffen Baumgart as new head coach HSV. Viitattu 1.3.2024. (englanniksi)


|  |  |  |
| --- | --- | --- |
| Edeltäjä:**Steffen Emmerling** | **Paderborn 07:n päävalmentaja**4/2017–2021 | Seuraaja:**Lukas Kwasniok** |

|  |  |  |
| --- | --- | --- |
| Edeltäjä:**Friedhelm Funkel** | **FC Kölnin päävalmentaja**2021–12/2023 | Seuraaja:**Timo Schultz** |

|  |  |  |
| --- | --- | --- |
| Edeltäjä:**Tim Walter** | **Hamburger SV:n päävalmentaja**2/2024– | Seuraaja:**–** |

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa

 |

 |